
3/9/2015
Δελτίο Τύπου
Υπενθύμιση Προγράμματος εξέτασης των μαθημάτων Γενικής Παιδείας και Κατεύθυνσης των υποψηφίων που υπάγονται στην ειδική κατηγορία των τέκνων Ελλήνων του εξωτερικού και των τέκνων Ελλήνων υπαλλήλων που υπηρετούν στο εξωτερικό

Από το Υπουργείο Πολιτισμού, Παιδείας και Θρησκευμάτων υπενθυμίζεται το πρόγραμμα εξέτασης των μαθημάτων Γενικής Παιδείας και Κατεύθυνσης για εισαγωγή στην Τριτοβάθμια Εκπαίδευση των υποψηφίων που υπάγονται στην ειδική κατηγορία των τέκνων Ελλήνων του εξωτερικού και των τέκνων Ελλήνων υπαλλήλων που υπηρετούν στο εξωτερικό, καθώς και ο τόπος εξέτασης και τα εξεταστικά κέντρα στα οποία θα εξεταστούν οι ανωτέρω υποψήφιοι.

Οι εξετάσεις των μαθημάτων Γενικής Παιδείας και Κατεύθυνσης θα διενεργηθούν από 7 έως και 11 Σεπτεμβρίου 2015 σε εξεταστικά κέντρα που θα λειτουργήσουν στην Αττική και στη Θεσσαλονίκη, σύμφωνα με το αναλυτικό πρόγραμμα εξετάσεων:          

Α΄ ΜΑΘΗΜΑ ΓΕΝΙΚΗΣ ΠΑΙΔΕΙΑΣ ΓΙΑ ΟΛΟΥΣ ΤΟΥΣ ΥΠΟΨΗΦΙΟΥΣ ΤΩΝ ΠΕΝΤΕ (5) ΚΑΤΗΓΟΡΙΩΝ

	ΗΜΕΡΑ
	ΗΜΕΡΟΜΗΝΙΑ
	

	ΔΕΥΤΕΡΑ
	7 -9-2015
	Νεοελληνική Γλώσσα


Β΄ ΜΑΘΗΜΑΤΑ ΚΑΤΕΥΘΥΝΣΗΣ

	ΗΜΕΡΑ
	ΗΜΕΡΟΜΗΝΙΑ
	ΘΕΩΡΗΤΙΚΗΣ
	ΘΕΤΙΚΗΣ

	ΤΡΙΤΗ
	 8-9-2015
	Νεοελληνική Λογοτεχνία
	Μαθηματικά

	ΤΕΤΑΡΤΗ
	9-9-2015
	Αρχαία Ελληνικά
	Βιολογία

	ΠΕΜΠΤΗ
	10-9-2015
	Ιστορία
	Φυσική

	ΠΑΡΑΣΚΕΥΗ
	11-9-2015
	Λατινικά
	Χημεία



Ως ώρα έναρξης εξέτασης ορίζεται για όλα τα μαθήματα η 15.30 μ.μ.


Η διάρκεια εξέτασης κάθε μαθήματος ορίζεται σε τρεις (3) ώρες.

Η προσέλευση των υποψηφίων στις αίθουσες εξέτασης γίνεται 30 λεπτά τουλάχιστον πριν από την έναρξη των εξετάσεων.

Γ΄ ΤΟΠΟΣ ΕΞΕΤΑΣΗΣ


 Οι εξετάσεις σ’ όλα τα μαθήματα, διενεργούνται στην Αττική και στη Θεσσαλονίκη σύμφωνα με τη δήλωση του κάθε υποψηφίου. 

 Οι υποψήφιοι θα παραλάβουν το Δελτίο Εξεταζομένου τους, από το εξεταστικό κέντρο στο οποίο θα προσέλθουν για εξετάσεις, την ημέρα έναρξης των εξετάσεων.
             Τα εξεταστικά κέντρα για τη διεξαγωγή των εξετάσεων αυτών θα λειτουργήσουν:

      1) Στην Αθήνα και συγκεκριμένα: 


α) στο 7ο Γενικό Λύκειο Αθηνών (Πρατίνου 19, είσοδος από Σπύρου Μερκούρη, Τ.Κ. 11634, Παγκράτι, τηλ.: 210-7217885, fax.: 210-7217889) θα εξεταστούν οι υποψήφιοι των οποίων τα επώνυμα αρχίζουν από Α μέχρι και Λ και  


β) στο 9ο Γενικό Λύκειο Αθηνών (Τρώων 2, Τ.Κ.11851, Θησείο τηλ.: 210-3474157, fax: 210-3468766), θα εξεταστούν οι υποψήφιοι των οποίων τα επώνυμα αρχίζουν από Μ μέχρι και Ω.

2) Στη Θεσσαλονίκη και συγκεκριμένα:

 α) στο 14ο Γενικό Λύκειο Θεσσαλονίκης (Γ. Παπανδρέου – Θ. Σοφούλη 16, Τ.Κ. 54655 Θεσσαλονίκη,  τηλ. και fax: 2310-412090), θα εξεταστούν οι υποψήφιοι των οποίων τα επώνυμα αρχίζουν από Α μέχρι και Λ και  


β) στο 18ο Γενικό Λύκειο Θεσσαλονίκης (Παπάφη 130Α, Τ.Κ. 54453 Θεσσαλονίκη, τηλ.: 2310-910655 και fax.:2310-941414, ,) θα εξεταστούν οι υποψήφιοι των οποίων τα επώνυμα αρχίζουν από Μ μέχρι και Ω.

           Υπενθυμίζεται ότι οι υποψήφιοι με αναπηρία και ειδικές εκπαιδευτικές ανάγκες εξετάζονται, εφόσον έχουν αποστείλει τα προβλεπόμενα δικαιολογητικά, σύμφωνα με το παραπάνω πρόγραμμα, τις ίδιες ώρες και στα ίδια μαθήματα από επιτροπή που θα λειτουργήσει στο Βαθμολογικό Κέντρο στην Αθήνα (Γυμνάσιο Νέου Φαλήρου, Δαβάκη Πίνδου & Διαμαντή 2, Νέο Φάληρο τηλ. 210-4812109), από όπου και θα παραλάβουν το δελτίο εξεταζομένου.

ΕΛΛΗΝΙΚΗ ΔΗΜΟΚΡΑΤΙΑ

